Չարլիի հրեշտակները (ֆիլմ, 2000)

**Չարլիի հրեշտակները**, 2000 թվականին նկարահանված էքշն ժանրի ամերիկյան կատակերգություն, որի ռեժիսորն է Մակջին, իսկ սցենարը մշակվել է Ռայան Ռոուի, Էդ Սոլոմոնի և Ջոն Ավգուստի կողմից։ Ֆիլմը «Չարլիի հրեշտակները» շարքի առաջին գեղարվեստական ֆիլմն է և համարվում է «Չարլիի հրեշտակները» հեռուստասերիալի շարունակությունը։ Վերջինիս հեղինակներն են Իվան Գոֆը և Բեն Ռոբերտսը։ Չնայած հեռուստասերիալին, որն ուներ նաև դրամա ժանրի տարրեր, ֆիլմն առավել կատակերգական է։

Ֆիլմի գլխավոր դերերում հանդես են գալիս Քեմերոն Դիասը, Դրյու Բերիմորը և Լյուսի Լյուն, որոնք ֆիլմում մարմնավորում են Լոս Անջելեսում գործող լրտեսների դերերը։ Ֆիլմում Չարլիին ձայնակցում է Ջոն Ֆորսայթը։ Բիլ Մյուրեյը մարմնավորել է Ջոն Բոսլիին՝ այդ դերում փոխարինելով Դևիդ Դոյլին, որը մարմնավորել է Բոսլիի դերը համանուն հեռուստասերիալում։ Ֆիլմում նկարահանվել են նաև Սեմ Ռոքուելը, Թիմ Քարրին, Քելի Լինչը, Քրիսփին Գլովեր, Մեթ Լեբլանկը, Լյուկ Ուիլսոնը և Թոմ Գրինը։

Ֆիլմի պրեմիերան կայացել է 2000 թվականի նոյեմբերի 3-ին ԱՄՆ-ում։ Ֆիլմը ցուցադրման ընթացքում հավաքել է մոտ 264 միլիոն դոլար։ Այն հիմնականում ստացել է քննադատների խառը կարծիքներ։ Քննադատները նշել են, որ Դիասի, Բերիմորի, Լյուի և Մյուրեյի խաղը հետաքրքիր է և հումորային, սակայն շեշտը դրել են սցենարի և օրիգինալության պակասի վրա։

2003 թվականին թողարկվել է ֆիլմի շարունակությունը՝ «Չարլիի հրեշտակները. միայն առաջ» գեղարվեստական ֆիլմը։ 2019 թվականին էլ թողարկվել է «Չարլիի հրեշտակները» համանուն ֆիլմը, որտեղ ամբողջությամբ փոխվել էր դերասանական կազմը։

## Սյուժե
*Հրեշտակները* (*Նատալի Կուկ*, *Դիլան Սանդերս* և *Ալեքս Մանդեյ*) վարձվել էին «Knox Technologies»-ի փոխնախագահ Վիվիան Վուդի կողմից, որպեսզի գտնեն նրա «առևանգված» ընկերոջը՝ Էրիկ Նոքսին և վերադարձնեն Ռոջեր Քորվինի կողմից գողացված ծրագրային ապահովումը։

Հետաքննության ընթացքում հրեշտակների ճանապարհին հայտնվում է ոմն «նիհար»։ Շուտով պարզ է դառնում, որ հաճախորդը՝ Վիվիան Վուդը հակառակորդներից մեկն է։ Հրեշտակների միջոցով նա ցանկանում է հասանելիություն ունենալ մրցակիցների ենթակառուցվածքներին։ Նոքսի հայրը լրտեսների ղեկավար՝ Չարլի Թաունսենդի հետ ծառայել է ԱՄՆ զինված ուժերի հետախուզությունում։ Կրտսեր Նոքսը Չարլիին մեղադրում է հոր սպանության մեջ։

Էրիք Նոքսը նախատեսում է ձայնային անհատականացման ծրագիրը կիրառել բջջային հեռախոսի միջոցով, որպեսզի արբանյակի միջոցով կարողանա հետևել Չարլիի տեղաշարժին, այնուհետ սպանի նրան։ Նոքսը հարձակում է գործում Հրեշտակների վրա։ Ալեքսին փորձում են սպանել, իսկ Նատալիի վրա փորձում է հարձակվել վարձու մարդասպանը։ Հրեշտակները փրկվում են, իսկ Նատալին մարդասպանից ստանում է տեղեկատվություն այն մասին, որ պատվիրատուն Վիվիան Վուդն է, որը նաև Նոքսի գործընկերն է։ Այդ ընթացքում Նոքսն իր տանը կրակում է Դիլանին, սակայն վերջինս կարողանում է ողջ մնալ։ Վիվիանը Բոսլիի շամպայնի մեջ քնաբեր է լցնում և նրան առևանգում՝ պայթեցնելով Հրեշտակների գլխամասը։ Բոսլին կարողանում է կապ հաստատել Հրեշտակների հետ, և աղջիկները կարողանում են հայտնվել հակառակորդների ճամբարում։ Նատալին ազատ է արձակում Բոսլիին, սակայն նրանց վրա է հարձակվում Վիվիանը, իսկ Ալեքսը կարողանում է որսալ Նոքսի և Չարլիի հեռախոսազրույցը, որպեսզի Նոքսը արբանյակի միջոցով չկարողանա գտնել իր տեղը։ Դիլանը ներթափանցում է ամրոց, որպեսզի կանգնեցնի Նոքսին, սակայն Նոքսը կարողանում է նրան գերի վերցնել։ Նոքսը կապում է Դիլանի ձեռքերը և ոտքերը, փորձում Դիլանին իր կողմը գրավել։ Ստանալով կտրուկ պատասխան՝ Նոքսը փակում է Դիլանի բերանը, որպեսզի նա չկարողանա խանգարել Չարլիի հետ զրույցին։

Այդ ընթացքում Նատալիի հետ մարտի ժամանակ հաղթանակում է Վիվիանը, իսկ Ալեքսի վրա հարձակվում է «նիհարը»՝ փորձելով խանգարել նրան։ Ալեքսը կարողանում է հաղթել նրան։ Այդ ընթացքում Նոքսը հեռախոսով կապ է հաստատում Չարլիի հետ՝ արբանյակի միջոցով կարողանալով գտնել Չարլիի տեղագրությունը։ Կապված Դիլանը չի կարողանում նախազգուշացնել Չարլիին։ Նոքսը հայտնաբերում է Չարլիի տեղագրությունը և այնտեղ ուղարկում հրթիռներով զինված ուղղաթիռ։ Նա Դիլանին թողնում է իր զինյալների մոտ։ Դիլանը կարողանում է ազատվել, հաղթել բոլոր հակառակորդներին և միանալ մյուս Հրեշտակներին։ Հրեշտակները միասին հետապնդում են Նոքսին, իսկ վերջինս մահանում է ուղղաթիռի արձակած հրթիռից։ Հրեշտակները որոշում են այցելել Չարլիին՝ հույս ունենալով հանդիպել նրան, սակայն չեն գտնում։ Չարլին հեռախոսով ներողություն է խնդրում և հայտնում, որ հեռացել է, իսկ նրանց գրասենյակը կվերականգնվի։

Ֆիլմի վերջում Նատալին, Ալեքսը, Դիլանը և Բոսլին հանգստանում են լողափին։ Նրանց զանգահարում է հարևանությամբ գտնվող Չարլին, սակայն միայն Դիլանն է նկատում նրան և այդ մասին չի հայտնում ուրիշներին։

## Դերասանական կազմ

## Հղումներ հեռուստասերիալին
Ֆիլմում առկա են տարրեր, որոնք կիրառվում են նաև հեռուստասերիալում. տիտրերը, հերոսների ներկայացման հերթականությունը։ Ֆիլմում առկա են նաև հեռուստասերիալից որոշակի տեսարաններ։

Լարային ինտերկոմ համակարգը, որը կիրառվում է Չարլի Թաունսենդի կողմից, օգտագործվել է նաև հեռուստասերիալում, չնայած արդեն տասնամյակներ շարունակ այն չի արտադրվում։

Չարլի Թաունսենդի դերը կրկին մարմնավորում է Ջոն Ֆորսայթը, չնայած որ կերպարն անձամբ երբևէ չի հայտնվել ֆիլմում, իսկ Հրեշտակներին կառավարում է ինտերկոմի միջոցով։ Ֆիլմի վերջում Չարլին գտնվում է Հրեշտակների հետ լողափում, սակայն միայն Դիլանն է նկատում նրան և այդ մասին չի հայտնում ուրիշներին։

## Նկարահանումներ
* Ֆիլմի պրոդյուսերներից մեկը՝ Դրյու Բերիմորը, չի սիրում հրազենային միջոցներ, այդ իսկ պատճառով Հրեշտակները ֆիլմում ներկայացվում են որպես մարտարվեստի վարպետներ։ Քեմերոն Դիասը, Դրյու Բերիմորը և Լյուսի Լյուն, մինչ ֆիլմի նկարահանումները, մարտարվեստի դասեր են ստացել հոնկոնգյան կունգֆու ֆիլմերի բեմադրիչ Յուան Հեպինից։
* Ալեքսի դերում դիտարկվել են մի շարք հայտնի երգչուհիներ և դերասանուհիներ, այդ թվում նաև Բեյոնսեն, Լորին Հիլը, Ալիա Դանա Հոութոնը և Վիկտորյա Բեքհեմը։ Դերը ստացել է Թենդի Նյուտոնը, սակայն ավելի ուշ հրաժարվել է։ Արդյունքում այն բաժին է հասել Լյուսի Լյուին։
* Իսլանդացի երգչուհի Բյորկը հայտարարել է, որ նրան առաջարկել են չարագործներից մեկի դերը, սակայն վերջինս հրաժարվել է։

## Շահույթ
ԱՄՆ-ում ֆիլմը հավաքել է 125 միլիոն դոլար, իսկ համաշխարհային ցուցադրությունից ստացված շահույթը գերազանցել է 260 միլիոն դոլարը։

Առաջին հանգստյան օրերի ժամանակ «Չարլիի հրեշտակները» հավաքել են 40,1 միլիոն դոլար։ Սա ռեկորդային է եղել կին գլխավոր հերոսներով ֆիլմի համար։

## Սաունդթրեք
Օրիգինալ սաունդթրեքի թողարկումը հաջողված է եղել։ Ֆիլմի գլխավոր երգը՝ «Independent Women Part I», որը կատարել է Destiny's Child-ը, 11 շաբաթով դարձել է ԱՄՆ թիվ 1 հիթը, ինչպես նաև զբաղեցրել առաջին հորիզոնականը Մեծ Բրիտանիայում։

* Korn — *Blind*
* Mötley Crüe — *Live Wire*
* Wham! — *Wake Me Up Before You Go Go*
* The Flying Lizards — *Money (That’s What I Want)*
* Joan Jett and the Blackhearts — *I Love Rock 'n' Roll*
* Apollo 440 — *Charlie’s Angels 2000*
* Juice Newton — *Angel of the Morning*
* Tavares — *Heaven Must Be Missing an Angel*
* Alan O’Day — *Undercover Angel*
* Enigma — *Principles of Lust (Sadeness (Part I))*
* The Vapors — *Turning Japanese*
* Destiny's Child — *Independent Women Part I*
* Pizzicato Five — *Twiggy Twiggy*
* Deee-Lite — *Groove Is in the Heart*
* Kyu Sakamoto — *Sukiyaki*
* Zenshuji Zendeko — *Zendeko Hachijo*
* The Prodigy — *Smack My Bitch Up*
* Caviar — *Tangerine Speedo*
* Transister — *Another Town*
* Aerosmith — *Angel’s Eye*
* Nomad — *Belly*

* Frank Marocco — *When Angels Yodel*
* Heart — *Barracuda*
* Spandau Ballet — *True*
* Leo Sayer — *You Make Me Feel Like Dancing*
* Digital Underground — *The Humpty Dance*
* Sir Mix-A-Lot — *Baby Got Back*
* Destiny's Child — *Dot*
* Marvin Gaye — *Got to Give It Up*
* Jan Hammer — *Miami Vice Theme*
* Looking Glass — *Brandy (You’re a Fine Girl)*
* Pharoahe Monch — *Simon Says*
* Lunatic Calm — *Leave U Far Behind*
* Hednoize — *Skullsplitter*
* Blur — *Song 2*
* Michael Jackson — *Billie Jean*
* Fatboy Slim — *Ya Mama*
* Rod Stewart — *Angel*
* Blink-182 — *All the Small Things*
* Rob Zombie — *Thunder Kiss '65*
* Edwyn Collins — *A Girl Like You*

## Ծանոթագրություններ

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների կինոկատակերգություններ
Կատեգորիա:Columbia Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 2000 թվականին